เทรดเดอร์จีนเปิดขายหุ้นไอพีโอครั้งใหญ่สุดรอบ 5 ปี
กัวไถ่ จูหนาน ซิเคียวริตีส์ ได้เปิดขายหุ้นไอพีโอในตลาดหุ้นเซี่ยงไฮ้ของจีนวันนี้ ซึ่งถือเป็นการขายหุ้นไอพีโอครั้งใหญ่สุดในจีนในรอบ 5 ปี
18 มิ.ย. 2558

สำนักข่าวซินหัวรายงานว่า กัวไถ่ จูหนาน ซิเคียวริตีส์ ได้เปิดขายหุ้นไอพีโอในตลาดหุ้นเซี่ยงไฮ้ของจีนวันนี้ ซึ่งถือเป็นการขายหุ้นไอพีโอครั้งใหญ่สุดในจีนในรอบ 5 ปี
กัวไถ่ตั้งเป้าจะขายหุ้นให้ได้ถึง 3.01 หมื่นล้านหยวน หรือ 4.92 พันล้านดอลลาร์สหรัฐ ที่ราคา 19.71 หยวนต่อหุ้น ซึ่งถือเป็นการขายหุ้นครั้งใหญ่ที่สุดนับตั้งแต่ไชน่า เอเวอร์ไบรท์ แบงก์ มีการระดมทุนจากหุ้นไอพีโอได้ 3.2 พันล้านดอลลาร์เมื่อเดือนส.ค.2553
บรรดาเทรดเดอร์ของจีนได้เร่งระดมทุนสำหรับธุรกิจ เพื่อสนับสนุนการซื้อหุ้นด้วยมาร์จิ้น ขณะที่ตลาดหุ้นจีนมีการปรับตัวที่สดใสในช่วง 8 เดือนที่ผ่านมา โดยดัชนีเซี่ยงไฮ้คอมโพสิตได้ทะยานขึ้นมากว่า 100%
สำหรับในวันนี้ มีการเปิดขายหุ้นไอพีโอ 10 รายการ ซึ่งส่งผลให้ตลาดหุ้นจีนมีการปรับตัวอย่างผันผวนมาตั้งแต่เมื่อวันจันทร์ที่ผ่านมา โดยส่วนหนึ่งเป็นเพราะการเปิดขายหุ้นล็อตใหม่ได้ดึงเม็ดเงินออกจากตลาด
 
 
 
อินโฟเควสท์ แปลและเรียบเรียง